stanford-oval/wikipedia huggingface dataset:
סלייד גורטון
הערות שוליים

↑  ג'ין ג'ונסון, Slade Gorton, former US senator, scion of fish stick family, dies at 92, באתר Gloucester Times‏, 20 באוגוסט 2020 (באנגלית)
↑  מאט קלקינס, Former U.S. Sen. Slade Gorton was there for the Mariners ‘at every turn’, באתר סיאטל טיימס, 19 באוגוסט 2020 (באנגלית)
↑  AP‏, Former Sen. Slade Gorton dies at 92, באתר פוליטיקו, 19 באוגוסט 2020 (באנגלית)
1 2 3  רוברט ד. מקפאדן, Slade Gorton, Who Was Voted Out of Senate and Then Back In, Dies at 92, באתר הניו יורק טיימס, 19 באוגוסט 2020 (באנגלית)
↑  מאט קלי, Tribes’ Top Target in 2000: Sen. Slade Gorton, באתר לוס אנג'לס טיימס, 30 באפריל 2000 (באנגלית)
↑  ג'ין ג'ונסון, Slade Gorton, former Washington US senator, dies at 92, באתר וושינגטון פוסט, 19 באוגוסט 2020 (באנגלית)
↑  לינדה ו. מייפס, Former U.S. Sen. Slade Gorton, a towering figure in Washington state, dies at 92, באתר סיאטל טיימס, 18 באוגוסט 2020 (באנגלית)
↑  ג'ין ג'ונסון, Slade Gorton ‘stood on principles’: Former senator dies at 92, באתר Herald Net‏, 19 באוגוסט 2020 (באנגלית)
↑  Seattle, Bennett Slam Door on the Sonics, באתר וול סטריט ג'ורנל, 3 ביולי 2008 (באנגלית)
↑  דניאל סטראוס, Never Trump conservative McMullin makes Virginia ballot, באתר פוליטיקו, 2 בספטמבר 2016 (באנגלית)
↑  סלייד גורטון, My Fellow Republicans, Please Follow the Facts, באתר הניו יורק טיימס, 25 בנובמבר 2019 (באנגלית)
↑  מייקל גולדברג, Former U.S. Senator and Washington Attorney General Slade Gorton passes away at 92, באתר Washington State Wire‏, 19 באוגוסט 2020 (באנגלית)
| --- | --- |
בקרת זהויות :  GND: 17172545X  ISNI: 0000 0000 3263 9141  LCCN: n90706385  NARA: 10571462  SNAC: w6ps0rkp  US Congress: G000333  VIAF: 13938620   WorldCat (עם VIAF): 13938620
אהרן אבנון

| --- | --- |

 לידה:  1926 חיפה, פלשתינה (א"י)
 פטירה:  15 באוקטובר 2006 (בגיל 80 בערך)
 מקום קבורה:  בית העלמין ירקון 
 מדינה:  ישראל 
 השתייכות:   צבא הגנה לישראל
 תקופת הפעילות:  1948–1974 (כ־26 שנים)
 דרגה:   תת-אלוף
 תפקידים בשירות
 מפקד גדוד 21  קצין אג"ם של פיקוד המרכז  מפקד פיקוד הנח"ל  מפקד חטיבה 9  ראש מינהל הסגל
 
אהרן אבנון (1926 – 15 באוקטובר 2006) היה קצין צה"ל בדרגת תת-אלוף, מפקד פלוגה במלחמת העצמאות, מפקד הנח"ל, מפקד חטיבה 9 במלחמת ששת הימים וראש מינהל הסגל.
ביוגרפיה

אבנון נולד וגדל בחיפה, למד בגימנסיה ביאליק. התגייס למשטרת היישובים העבריים ושירת בעמק הירדן. למד משפטים באוניברסיטה העברית בירושלים. במלחמת העצמאות שירת בחטיבת כרמלי, השתתף כמפקד מחלקה בקרב רמת יוחנן, כמפקד פלוגה לחם בקרבות כיבוש עכו, בחיפה. כמפקד פלוגת בית הספר למ״כים של החטיבה, שהורכבה ממספר כלי רכב משוריינים, לחם בקרב על ג'נין, לקראת סוף המלחמה השתתף במבצע חירם. ב-1949 מונה למפקד גדוד 21 בחטיבה ולאחר המלחמה עבר עמו לחטיבת גולני. השתתף ב-1951 בקרב תל מוטילה, היה ראש מטה בחטיבה 16, ושימש סגן מפקד חטיבת גולני. למד בבית הספר למלחמה בקימברלי שבבריטניה והדריך במכללה הבין-זרועית לפיקוד ולמטה. במלחמת סיני לחם כסגן מפקד חטיבה 4, חטיבת חי"ר מילואים שפעלה בגזרה המרכזית של חצי האי סיני. ב-1957 מונה לקצין אג"ם של פיקוד המרכז.
ב-1958 מונה למפקד פיקוד הנח"ל, לאחר מכן פיקד על בית הספר לחי"ר. עשה הסבה לשריון ובמלחמת ששת הימים פיקד על חטיבה 9 שהייתה בהליכי הסבה לחטיבה ממוכנת. החטיבה בפיקודו לחמה בשומרון, כבשה את תל תענך ואת העיר ג'נין. לאחר המלחמה שירת כנספח צה"ל בבריטניה ובמדינות סקנדינביה. בספטמבר 1970 מונה לראש מינהל הסגל ושירת בתפקיד עד אוגוסט 1973.
במלחמת יום הכיפורים שירת כעוזרו של מפקד פיקוד הדרום, מפקד הגשרים על תעלת סואץ, קצין קישור לכוחות האו"ם והשתתף בשיחות הפסקת האש בק"מ ה-101. לאחר המלחמה מונה לממונה על ההסברה, תפקיד חדש שנוצר בעקבות לקחי המלחמה, הוא שירת בתפקיד חודשיים לפני שהתפטר ופרש מצה"ל.
נפטר באוקטובר 2006.
ברכת קדושת היום

ברכת קדושת היום היא הברכה האמצעית בתפילת שבע – כל תפילות העמידה של שבת ויום טוב, ותפילת מוסף של ראש חודש וחול המועד, והברכה הרביעית בתפילת תשע.
ברכת קדושת היום באה במקום 13 הברכות האמצעיות שבכל יום, בהן מבקש אדם צרכיו. בברכה זו מזכיר המתפלל את חשיבות וקדושת היום, ובתפילת מוסף מזכיר את קורבן היום.
נוסחי הברכה

נוסח הברכה אינו אחיד, ומשתנה לפי היום והמועד:
נוסחי הברכה > בשבת

בשבת יש נוסח שונה לכל תפילה:
בערבית נוסח הברכה הרווח פותח במילים: "אתה קידשת". נוסח עתיק, הפותח "ומאהבתך", נשמר בנוסח איטליה.
בשחרית נוסח הברכה פותח במילים: "ישמח משה".
במוסף נוסח הברכה הרווח פותח במילים: "תכנת שבת". בחלק מקהילות נוסח הספרדים נהוג נוסח חלופי הפותח "למשה ציווית".
במנחה נוסח הברכה פותח במילים: "אתה אחד".
בכל תפילות השבת חתימת הברכה היא "מקדש השבת". בניגוד ליתר המועדים, לא מזכירים בחתימת הברכה את המילים "מקדש ישראל", על פי הכרעת התלמוד הבבלי, משום שקדושת השבת קיימת מאליה, ואיינה תלויה בקידוש החודש שעורכים ישראל. בניגוד להכרעה זו, בנוסח ארץ ישראל הקדמון חתמו גם בשבת "מקדש ישראל ואת יום השבת".
נוסחי הברכה > בראש חודש

בראש חודש אומרים נוסח הפותח במילים: "ראשי חודשים", וחותמים: "מקדש ישראל וראשי חודשים", מכיוון שקביעת ראש חודש מסורה לבית דין ותלויה בישראל.
בשבת ראש חודש אומרים נוסח הפותח במילים: "אתה יצרת", וחותמים: "מקדש השבת וישראל וראשי חודשים".
נוסחי הברכה > בחגים

בכל החגים אומרים נוסח הפותח במילים: "אתה בחרתנו", וכולל בתוכו את תפילת יעלה ויבוא.
בתפילת מוסף בחגים הנוסח דומה לנוסח שבשאר תפילות החג, רק שבמקום תפילת יעלה ויבוא המשולבת בברכה, מוסיפים תחינה הפותחת במילים: "ומפני חטאינו גלינו מארצנו". בתוך התחינה אומרים את פסוקי מוסף היום.
בכל חג חתימת הברכה שונה:
בשלוש רגלים חותמים: "מקדש ישראל והזמנים".
בראש השנה חותמים: "מלך על כל הארץ מקדש ישראל ויום הזיכרון".
ביום הכיפורים חותמים: "מלך מוחל וסולח לעוונותינו ולעוונות עמו (בית) ישראל ומעביר אשמותינו בכל שנה ושנה מלך על כל הארץ מקדש ישראל ויום הכיפורים".
בשבת החלה בחג נאמר הנוסח של אותו החג, בשינוי קטן המציין את השבת. בחתימה משלבים בין השבת לחג:
בשבת החלה בשלוש רגלים חותמים: "מקדש השבת וישראל והזמנים".
בשבת ראש השנה חותמים: "מלך על כל הארץ מקדש השבת וישראל ויום הזיכרון".
בשבת יום הכיפורים חותמים: "מלך מוחל וסולח לעוונותינו ולעוונות עמו (בית) ישראל ומעביר אשמותינו בכל שנה ושנה מלך על כל הארץ מקדש השבת וישראל ויום הכיפורים".
במוסף של ראש השנה ברכת קדושת היום משולבת עם ברכת מלכויות.
הערות שוליים

↑  תלמוד בבלי, מסכת פסחים, דף קי"ז, עמוד ב'.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
משה מצוריך

רבי משה מצוריך (ציריך, Zürich שבשוויץ) היה רב אשכנזי שחי במאה ה-14. פעל בסביבות 1360. חיבורו הידוע הוא ההגהות לסמ"ק המכונות "סמ"ק צוריך".
תולדותיו

נולד לפני 1340 לאביו, מנחם, ולאימו, מינה, למשפחה שהיגרה לציריך מגרמניה. אביו לא מוזכר בתעודות מארכיון ציריך, וכנראה נפטר לפני 1347. התעודה הראשונה הנוגעת לאימו היא מ־1329, ולפחות משנה זו המשפחה גרה בציריך.
"ר' משה המורה היהודי" נזכר בתעודות מארכיון בעיר ציריך בתור משלם מיסים ובעל בית ברחוב Brunngasse משנת 1347 (למרות שנהגו לפטור ממס תלמידי חכמים, ר' משה שילם את המס בעצמו בגלל שהיה במצב כלכלי טוב). נראה שמדובר בר' משה בעל הסמ"ק מצוריך. הבית היה בבעלותו ובבעלות אימו, מינה, ואחיו, גומפרכט (מרדכי). בשנת 1350 נזכר הבית כשייך לר' משה מברן, ולכן נראה שר' משה חי בעיר ציריך עד פרעות המוות השחור שהתרחשו בעיר ב־1349, וברח מפניהן לעיר ברן. בבית נמצאו בשנת 1996 ציורי קיר מפוארים בליווי כתובות בעברית.
הוא נשא לאישה את הולדה (או חולדה) בת פידל. הוצע שהוא חתנו של מהרי"ל, אבי אשתו הראשונה, ר' משה נוימרק. הוצע שר' משה למד באיוורא, ומשם קיבל את תורותיהם של ר' משה מאיוורא, שהוא מרבה להביאו, ושל ר' משה מלונדריש, שהיה בעל קשרים עם ר' משה מאיוורא.
סמ"ק צוריך

ר' משה נודע בזכות ספרו "סמ"ק צוריך", שהוא הגהותיו של הסמ"ק. בחיבורו הוא מביא מחיבורי קודמיו האשכנזים (בעיקר מתלמידי מהר"ם מרוטנבורג - המרדכי והתשב"ץ). ר' משה מוסיף גם את דעותיו לציטוטים הנרחבים שהוא מביא. הוא מביא את פסק ההלכה של ר' משה מקוצי, בעל הסמ"ג, בהשמטת השקלא וטריא המובאת בסמ"ג.
החיבור נודע אצל ממשיכיו האשכנזים, בעיקר מהרי"ל ומהר"י קולון, שאף הכריע שלמרות שר' משה בעיקר אסף חומרים מקודמיו, עצם האיסוף מעיד על דעותיו בסוגיה הנידונה.
סמ"ק צוריך > מהדורת הר-שושנים

המהדורה היחידה עד כה של הספר היא מהדורתו של יצחק יעקב הר-שושנים (רוזנברג) שנדפסה ב־1975. המהדורה נדפסה רק ע"פ כת"י אחד, הנמצא במוזיאון הבריטי, למרות שידועים מספר כתבי יד נוספים (הקדום ביניהם מ־1380). במהדורה לא מצוינים ההבדלים בן הגהות ר' משה לבין הגהות רבנו פרץ, למרות שקל לזהותן, משום שמעתיק כתה"י חתם את כל הגהותיו של רבנו פרץ ב"לס"ק" ("לשון ספר קטן").
לקריאה נוספת

יו"ט ליפמן צונץ, מנהגי תפילה ופיוט בקהילות ישראל, 2016 [1859], נספח V.
Chaim Lauer, Zur Geschichte des „Zürcher Semak“, in: Jahrbuch der JüdischLiterarischen Gesellschaft 12 (1918), S. 1-36.
לנגה, יצחק שמשון, לעניין הסמ"ק מציריך, עלי ספר: מחקרים בביבליוגרפיה ובתולדות הספר העברי המודפס והדיגיטלי, ד, 178-179.
Ingrid M. Kaufmann, Jüdisches Leben im Spiegel des Zürcher SeMaQ - Kleiderordnungen als Beispiel für die jüdisch-christliche Auseinandersetzung, Judaica 67.2 (2011), p. 146–177.
הערות שוליים

↑  יו"ט ליפמן צונץ, מנהגי תפילה ופיוט בקהילות ישראל, 1859 (2016), עמ' 248 במהדורה העברית.
↑  צונץ, שם, כותב שפעל באזור 1360, ומכך שכתה"י הקדום ביותר של הספר שהגיע לידנו הוא מ־1380 (ראה להלן), נראה שהיה אז לפחות בין 40.
↑  השמות הגרמניים במשפחתו מעידים על המוצא הגרמני של המשפחה.
↑  התואר "מורה" (Meister) שימש במילה נרדפת ל"רב".
1 2  יש שסבורים שר' משה נרצח בפרעות בציריך ב־1349, ראה למשל Ingrid M. Kaufmann, Jüdisches Leben im Spiegel des Zürcher SeMaQ - Kleiderordnungen als Beispiel für die jüdisch-christliche Auseinandersetzung, Judaica 67.2 (2011), p. 146–177.
↑  Chaim Lauer, Zur Geschichte des „Zürcher Semak“, in: Jahrbuch der JüdischLiterarischen Gesellschaft 12 (1918), S. 1-36, dort S. 36.

אך ראו ישראל פלס, מבוא והוספות לספרי מהרי"ל, 50-57, שכותב שחותנו של מהרי"ל גר בוירונה, ולא בברן, ושמותיו של קרובי משפחתו לא תואמים למתואר בארכיון ציריך.
1 2  לנגה, יצחק שמשון. לעניין הסמ"ק מציריך, עלי ספר: מחקרים בביבליוגרפיה ובתולדות הספר העברי המודפס והדיגיטלי, ד, 178-179.
↑  שו"ת מהרי"ק, שורש קס"ז: "ואשר כתבת דאין מורין מספר הצור"ך שקבץ וכתב כל הדעות ולא לפסק הלכה דבר תימא בעיני ובעיני כל שומע היאך פה קדוש יאמר דבר זה דלמה טורח וחיבר כל ההגהות הגדולות ההנה אם לא לפסק הלכה".
↑  18684 ,Add Library British משנת 1392.
↑  Biblioteca Palatina Cod. Parm. 3158, 234.
בלאזר

ערך זה עוסק באובייקט אסטרונומי. אם התכוונתם לרב מתנועת המוסר, ראו .
הדמיית אמן של בלאזר
בלאזר (באנגלית: Blazar) הוא קוואזר בלבה של גלקסיה אליפטית שפניה מופנות אל כדור הארץ, כך שסילון הקרינה שנפלט מהקוואזר מכוון אל כדור הארץ. בלאזרים הם בין התופעות האנרגטיות ביותר שנצפו ביקום ותחום חשוב באסטרונומיה חוץ-גלקטית. בלאזרים הם חלק מקבוצה גדולה של גלקסיות אקטיביות המארחות גרעין גלקטי פעיל (באנגלית: Active Galactic Nucleus, או בראשי תיבות - AGN). הבלאזר מקיים שילוב תכונות בין קוואזר OVV ו-אובייקט BL Lac. המונח "בלאזר" נטבע לראשונה בשנת 1978 על ידי האסטרונום אדווארד שפיגל על מנת לאגד את שני העצמים הללו. בלאזרים פולטים סילון יחסותי אשר כיוונו בכיוון הכללי של כדור הארץ. דרכו של הסילון תואמת עם קו הראייה שלנו, התלוי בהשתנות המהירה ובתכונות הצפיפות של שני סוגי הבלאזרים. הראייה הרווחת גורסת כי קוואזריי OVV הם באופן אינטרינזי (תכונה פנימית ויסודית) גלקסיות רדיו חזקות, ולעומתם אובייקטיי BL Lac הם באופן אינטרינזי גלקסיות רדיו חלשות. בשני המקרים, הגלקסיות המארחות הן גלקסיות אליפטיות גדולות. מודלים אלטרנטיביים, לדוגמה, עידוש כבידתי, עלולות להתייחס לכמות מועטה של תצפיות שלא עקביות עם התכונות הכלליות.
מבנה

בלאזרים, כמו כל גרעין גלקטי פעיל, משוערים כמקבלי אנרגיה מעצמים הקורסים אל עבר מרכזם (חור שחור על-מסיבי). גז, אבק כוכבי, ואף כוכבים עצמם עלולים להתפס בחור השחור המרכזי וליצור דיסקת ספיחה חמה הפולטת כמויות אדירות של אנרגיה בצורת: פוטונים, אלקטרונים, פוזיטרונים ועוד חלקיקי יסוד. אזור זה יחסית קטן, בקירוב 10−3 פארסק.
בנוסף, קיים טורואיד אטום המתפרש על פני כמה וכמה פארסקים ממרכז החור השחור, המכיל גז חם בו קיימים אזורים בעלי צפיפות גבוהה יחסית. אזורים אלו, או "עננים", מסוגלים לספוג ואז לפלוט אנרגיה מאזורים הקרובים יותר לחור השחור. על פני כדו"א "עננים" אלו מתגלים כהרחבות ספקטרליות בספקטרום הבלאזר.
בניצב לדיסקת הספיחה, זוג סילונים יחסותיים נושא פלזמה אנרגטית הרחק מהAGN. הסילון הוא תוצר של שילוב בין שדות מגנטיים עוצמתיים לבין דחף חזק מדיסקת הספיחה והטורואיד. בתוך הסילון, חלקיקים בעלי אנרגיה גבוהה (ביניהם פוטונים) מתנגשים זה בזה כתוצאה מהשדות המגנטיים. סילונים יחסותיים אלו עלולים להגיע לגדלים של עשרות קילו-פארסקים ממרכז החור השחור.
אזורים אלו מסוגלים להפיק מגוון של אנרגיות נצפות, בעיקר בצורות הנעות בין גלי רדיו בתדירויות נמוכות לקרינת גמא עוצמתית, עם קיטוב גבוה (בדרך כלל בכמה אחוזים בודדים) בחלק מהתדירויות. הספקטרום הנפלט מכיל קרינה סינכרוטרונית (קרינה אלקטרומגנטית הנוצרת כאשר חלקיקים טעונים מואצים רדיאלית) בתחום הרדיו ל-קרינת רנטגן, ואפקט קומפטון הפוך בתחום בין גלי הרדיו לקרינת X.
פליטה יחסותית

הפליטה הנצפית מהבלאזר מושפעת רבות מאפקטים יחסותיים בסילון, תהליך שנקרא פליטה\הקרנה יחסותית. מהירות הפלזמה המרכיבה את הסילון מגיעה לטווחים של 95%–99% ממהירות האור (מהירות זו אינה המהירות הממוצעת של אלקטרון או פרוטון בסילון. החלקיקים עצמם נעים בכיוונים שונים וכתוצאה מכך טווח המהירויות הנ"ל). הקשר בין עוצמת ההארה (יחס בין האנרגיה הנפלטת ליחידת זמן) מהסילון לזו הנצפית על כדו"א תלויה בתכונות הסילון. אלה כוללים האם ההארה נובעת מהלם קדמי בסילון, וכמו כן באינטראקציה שבין השדות המגנטיים בסילון לחלקיקים הנעים בו.
מודל מופשט של הפליטה היחסותית לעומת זאת, מייצג את האפקטים היחסותיים הקושרים בין עוצמת ההארה הבוקעת ממסגרת הסילון Se, ועוצמת ההארה הנצפית על גבי כדו"א So. אלו קשורים על ידי מושג באסטרופיזיקה הנקרא גורם דופלר, D, כאשר So פרופורציונלי ל-Se × D2.
בהתבוננות יותר רחבה, ניתן לזהות אפקטים יחסותיים כגון:
סטייה יחסותית תורמת פאקטור של D2. סטייה יחסותית זו תוצאה של יחסות פרטית כאשר כיוונים איזוטרופיים במסגרת הסילון, נראים כנדחפים בכיוון התנועה אותה רואה הצופה (במקרה שלנו כדו"א).
התרחבות זמן תורמת פאקטור של D+1. אפקט זה מגדיל את מהירות פליטת האנרגיה. אם הסילון פולט פרץ אנרגיה בכל דקה במסגרת - זה עלול להיות נצפה בכדו"א כפליטה הרבה יותר מהירה, בסדר גודל של פרץ לכל 10 שניות.
חלון יחסותי עלול לגרוע בפאקטור של D−1 מה שמקטין את ההאצה. זה קורה בזרימה קבועה\ מכיוון שיש D פחות אלמנטים של זרימה בחלון היחסותי, כאשר כל אלמנט הורחב בפאקטור D. לעומת זאת, לאנרגיה חופשית מתפזרת הקרינה מואצת בפאקטור מלא של D+3.
פליטה יחסותית > דוגמה

יהי סילון בעל זווית θ = 5° לקו הראייה ומהירות של 99.9% ממהירות האור. על כדו"א עוצמת ההארה הנצפית גדולה פי 70 מזאת הנפלטת בסילון. לעומת זאת, אם θ = 0° מינימלית, הסילון יראה בהיר פי 600 על פני כדו"א.
פליטה יחסותית > הקרנה שונה

לפליטה\הקרנה היחסותית קיים עוד מרכיב חשוב. הסילון אשר לא נע בכיוון כדו"א ייראה עמום יותר, מאותם אפקטים יחסותיים. אם כך, שני סילונים זהים ואינטרינזיים (בעלי אותם מרכיבים ותכונות) ייראו אסימטריים (לא מאוזנים).
כלומר, בדוגמה המובאת מעל, כל סילון בעל זווית θ < 35° ייראה בכדו"א כפחות בהיר ממה שהוא במסגרת. מסקנה נוספת היא שאוכלוסייה של AGN המפוזרים בחלל עם אוריינטציות סילון אקראיות ייראו בצורה מאוד לא הומוגנית (לא אחידה) על כדו"א. העצמים הבודדים בהם θ קטנה יחסית יראו כבעלי סילונים בהירים יותר, לעומת השאר בהם ייראו סילונים עמומים יותר. זוהי תמצית הקשר בין בלאזרים לגלקסיות רדיו. AGN בהם הסילון יחסית מקביל לקו הראייה מכדו"א עלולים להיראות מאוד שונים לעומת AGN אחרים, אפילו אם הם זהים אינטרינזית.
גילוי

רבים מהבלאזרים היותר בהירים נצפו בהתחלה לא כגלקסיות רחוקות עוצמתיות, אלא ככוכבים משתנים בלתי רגילים (כוכבים בהם לא נראה מחזוריות מסוימת בשינויי הארה) בגלקסיה שלנו. בלאזרים אלו, כמו כוכבים משתנים בלתי רגילים, נראו כמשתנים בבהירות ההארה במחזורים של ימים או שנים, בלי דפוס נראה לעין.
ההתפתחות המוקדמת של הרדיו-אסטרונומיה הראתה כי ישנם מספר מקורות רדיו בשמיים. בסוף שנות ה-50 הרזולוציה האופטית של הרדיו-טלסקופים איפשרה זיהוי של מקורות רדיו ספציפיים. זה הוביל לגילויו של הקוואזר. בלאזרים היו נראים באופן גורף בקוואזרים מוקדמים אלו, כאשר ההסחה לאדום הראשונה התגלתה ל-3C 273 — קוואזר מאוד משתנה שהוא גם בלאזר.
בשנת 1968 קשר דומה בין "כוכב משתנה" אובייקט BL Lac לבין מקור רדיו חזק VRO 42.22.01 נצפה. אובייקט זה מראה תכונות דומות לאלו של הקוואזר, אך הספקטרום האלקטרומגנטי לא נראה כבעל קווים ספקטרליים, המשמשים לזיהוי הסחה לאדום. בשנת 1974 נצפה סימן קלוש לגלקסיה נסתרת, הוכחה לכך שאובייקט BL Lac אינו כוכב.
הטבע החוץ גלקטי של אובייקטי BL Lac לא היה מפתיע. בשנת 1972 מספר מקורות רדיו וגורמים אופטיים משתנים קובצו יחדיו והוצעו בתור מחלקה חדשה של גלקסיות: אובייקטי BL Lac. הטרמינולוגיה (באנגלית) מגיעה מקיצור של "אובייקט BL Lacertae".
עד לשנת 2003, היו ידועים כבר כמה מאות של אובייקטי BL Lac.
תמונה עדכנית

בלאזרים מוערכים כ־AGN, עם סילונים יחסותיים המופנים קרוב לקו הראייה של הצופה. האוריינטציה המיוחדת של הסילון מסבירה את התכונות הכלליות המשונות: עוצמת הארה גבוהה נצפית, השתנות מהירה מאוד, וקיטוב גבוה (בהשוואה לקוואזרים שהם לא בלאזרים)). מודל אחיד אשר התקבל בכללי הוא שקוואזרים משתנים מקושרים לגלקסיות רדיו חזקות אינטרינזית, ואובייקטי BL Lac מקושרים לגלקסיות רדיו חלשות אינטרינזית.
ההבחנה בין שתי קבוצות הקשורות זו בזו מסבירה את ההבדל בין סוגי הפליטות השונות בבלאזרים.
הסברים אלטרנטיביים לסילונים היחסותיים\גישת המודל האחיד שהוצעו כוללים מיקרו עידושים כבידתיים ופליטה קוהרנטית (אחידה) מהסילון היחסותי. אף אחד מאלו אינו מסביר את כלל תכונות הבלאזר, לדוגמה, מיקרו-עידוש הוא אכרומטי. ז"א שכל החלקים בספקטרום יעלו ויפלו ביחד. דבר זה לא נצפה בבלאזרים. לעומת זאת, קיימת אפשרות שתהליכים אלה, כמו עוד תהליכי פלזמה מורכבים יותר, עלולים להסביר חלק מהתצפיות או חלק מהתכונות.
דוגמאות של בלאזרים כוללים: 3C 454.3, 3C 273, BL Lacertae, PKS 2155-304, Markarian 421, ו-Markarian 501.
ראו גם

אסטרופיזיקה
קוואזר
אובייקט BL Lac (בוויקיפדיה האנגלית)
גלקסיה
גלקסיית סייפרט
חור שחור
כבידה
הערות שוליים

↑  הרצאת TED מפי Jedidah Isler: איך התאהבתי בקוואזרים, בלאזרים והיקום המופלא שלנו
↑  Schmitt J. L. (1968): "אובייקט BL Lac נצפה כמקור רדיו (אנגלית)", Nature 218, 663
↑  ""סוללות" חור שחור מפעילות את הבלאזרים (אנגלית)". נבדק ב-2015-05-31.
↑  Ajello, M.; Romani, R. W.; Gasparrini, D.; Shaw, M. S.; Bolmer, J.; Cotter, G.; Finke, J.; Greiner, J.; Healey, S. E. (2014-01-01). "The Cosmic Evolution of Fermi BL Lacertae Objects". The Astrophysical Journal (באנגלית). 780 (1): 73. arXiv:1310.0006. Bibcode:2014ApJ...780...73A. doi:10.1088/0004-637X/780/1/73. ISSN 0004-637X.
הבלאזר הכי קרוב לשביל החלב
שון דייץ'

שון מארק דייץ' (באנגלית: Sean Mark Dyche; נולד ב-28 ביוני 1971) הוא כדורגלן עבר ומאמן כדורגל אנגלי. ככדורגלן מקצועי שיחק דייץ' בעמדת הבלם.
קריירה כשחקן

דייץ' נולד בעיירה קטרינג שבמחוז נורת'האמפטונשייר שבאנגליה. בגיל 16 הצטרף למחלקת הנוער של נוטינגהאם פורסט. בשנת 1990 עבר דייץ' לצ'סטרפילד, בה שיחק שבע עונות ובחלקן שימש כקפטן הקבוצה ששיחקה בליגה השלישית באנגליה. ב-1997 עבר לבריסטול סיטי ועזר לה לעלות לליגת המשנה באנגליה, ובינואר 1999 עזב את בריסטול והושאל ללוטון טאון. דייץ' שיחק שלוש עונות במילוול ולאחר מכן עבר לווטפורד, בה שיחק שלוש עונות בצ'מפיונשיפ. בעונת 2005/06 הוא עבר לנורת'האמפטון טאון, לה עזר לעלות לליגה השלישית, ולאחר סיום עונת 2006/07 פרש ממשחק פעיל.
קריירה כמאמן > ווטפורד

לאחר פרישתו מכדורגל חזר דייץ' לווטפורד ומונה למאמן הקבוצה עד גיל 18 של המועדון. ביולי 2009 הוא מונה לעוזרו של מאמן הקבוצה, מלקולם מקאיי. ביוני 2011, לאחר עזיבתו של מקאיי, מונה דייץ' למאמן ווטפורד. בעונת 2011/2012 סיימה ווטפורד במקום ה-11 בצ'מפיונשיפ ולאחר סיום העונה עזב דייץ' את הקבוצה.
קריירה כמאמן > ברנלי

בספטמבר 2012 הצטרף דייץ' לצוות המקצועי של נבחרת אנגליה עד גיל 21, אך חודש לאחר מכן מונה למאמנה של ברנלי מהצ'מפיונשיפ לאחר שמאמנה הקודם אדי האו עזב את הקבוצה. בעונת 2013/2014 הוביל דייץ' את ברנלי לעונה מוצלחת מאוד, כשסיימה במקום השני בצ'מפיונשיפ ועלתה לפרמייר ליג לאחר ארבע עונות של היעדרות. עם זאת, בעונת 2014/2015 סיימה הקבוצה במקום ה-19 וירדה בחזרה לליגת המשנה. למרות ירידת הליגה זכה דייץ' לאמון מהנהלת המועדון והדריך את הקבוצה גם בעונת 2015/2016.
דייץ' הצדיק את האמון שקיבל והוביל את הקבוצה לאליפות הצ'מפיונשיפ ועלייה נוספת לפרמייר ליג. בעונת 2016/2017 הצליחה ברנלי לשרוד בליגה וסיימה במקום ה-16. עונת 2017/2018 הייתה עונה מצוינת עבור קבוצתו של דייץ', שסיימה במקום השביעי בליגה. בפברואר 2018 זכה דייץ' בתואר מאמן החודש בפרמייר ליג, והיה מועמד לפרס מאמן העונה בפרמייר ליג. מיקומה של ברנלי העניק לה מקום במוקדמות הליגה האירופית, בה הגיעה לשלב הפלייאוף אך הודחה בידי אולימפיאקוס. בעונת 2018/2019 הציגה ברנלי יכולת הרבה פחות טובה, בעיקר הגנתית, וסיימה במקום ה-16. את עונת 2019/2020 סיימה ברנלי במקום ה-10.
ב-15 באפריל 2022, לאחר עשור בקבוצה, פוטר דייץ' מתפקידו לאחר שהקבוצה הייתה מתחת לקו האדום שבעה מחזורים לסיום העונה.
קריירה כמאמן > אברטון

ב-30 בינואר 2023 החליף דייץ' את פרנק למפארד כמאמן אברטון מהפרמייר ליג.
ב-9 בינואר 2025, פוטר דייץ' מתפקידו.
תארים כמאמן > קבוצתיים

אליפות הצ'מפיונשיפ: 2015/2016
תארים כמאמן > אישיים

מאמן החודש בפרמייר ליג: מרץ 2018, פברואר 2020
מאמן החודש בצ'מפיונשיפ: ספטמבר 2013, אוקטובר 2013, אפריל 2014, פברואר 2016
ארווינג מוסקוביץ'

| --- | --- |

ארווינג מוסקוביץ' מדבר באירוע בבית אורות בשנת 2011, משמאלו אשתו צ'רנה.
 לידה:  11 בינואר 1928 ניו יורק, ארצות הברית 
 פטירה:  16 ביוני 2016 (בגיל 88) 
 מדינה:  ארצות הברית 
 מקום קבורה:  בית הקברות היהודי בהר הזיתים 
 מקום מגורים:  מיאמי ביץ' 
 ידוע בשל:  פעילות פילנתרופית
 השכלה:  אוניברסיטת ויסקונסין-מדיסון 
 השקפה דתית:  יהדות
 
ארווינג מוסקוביץ' (באנגלית: Irving Moskowitz;‏ 11 בינואר 1928 - 16 ביוני 2016) היה רופא, איל הון ונדבן יהודי-אמריקאי יליד ניו יורק, התגורר בפלורידה. עסק בבניית בתי חולים ובתי הימורים בקליפורניה. הקים את קרן מוסקוביץ' המסייעת לנזקקים בכל העולם. תרם כספים רבים לארגוני ימין בישראל ולבנייה יהודית במזרח ירושלים.
ביוגרפיה

מוסקוביץ' נולד בניו יורק, בן תשיעי במשפחה בת 13 ילדים, וגדל במילווקי, ויסקונסין. הוריו היגרו מפולין. בשנת 1952 סיים את לימודי הרפואה באוניברסיטת ויסקונסין–מדיסון ועבר לגור בלונג ביץ', קליפורניה, שם פתח מרפאה, שהפכה מאוחר יותר לבית חולים פרטי. ב-1961 קנה בית חולים נוסף. בתקופה זו שימש כרופא מיילד בבית החולים שבבעלותו בשכונת "הוואיין גרדנס". במשך השנים התרחבה רשת בתי החולים ובתי האבות שבבעלותו במדינות קליפורניה ופלורידה. ב-1980 עבר להתגורר בעיר מיאמי בפלורידה.
בשנת 1981, הוענק למוסקוביץ' תואר דוקטור לשם כבוד מטעם אוניברסיטת בר-אילן.
ב-1988 קיבל מוסקוביץ' היתר לבנייה והפעלה של מועדוני בינגו בפרוורי לוס אנג'לס. על פי ההסכם עם רשויות קליפורניה, מוסקוביץ' תרם חלק מהרווחים למטרות צדקה. בהמשך התרחבה רשת מועדוני הבינגו לרשת בתי קזינו גדולים.
מוסקוביץ' נהג לבקר בישראל מספר פעמים בשנה. בבעלותו היו בית פרטי במשכנות שאננים ודירת נופש במלון "ארבע העונות" בנתניה.
בשנת 1994 העניק ארגון ציוני אמריקה למוסקוביץ' את פרס ברנדייס על תרומתו לארגון.
מוסקוביץ' היה נשוי לצ'רנה, ונולדו לו 8 ילדים. אחד מבניו מתגורר בישראל, אחיו מתגורר בקיבוץ עין דור. אשתו צ'רנה שימשה כמנהלת קרן מוסקוביץ', עד לפטירתה באוגוסט 2024.
נפטר ב-16 ביוני 2016. נקבר בבית הקברות היהודי בהר הזיתים, ירושלים
קרן מוסקוביץ'

ארווינג מוסקוביץ' ייסד ב-1968 את "קרן מוסקוביץ'" הפעילה בישראל ובמקומות נוספים בעולם, ומסייעת לקורבנות של אסונות טבע. ב-1995 הקימה הקרן "בנק מזון" בקליפורניה, המסייע לנזקקים. לרשות הקרן עמד ב-2004 סכום של 52 מיליון דולר.
הקרן ייסדה גם את מפעל "פרס מוסקוביץ' לציונות" המעניק מדי שנה פרסים בסכום כולל של 100,000 דולר לארגונים ופעילים חברתיים בישראל, המגשימים את ערכי הציונות. הפרס נועד להוות מעין משקל נגד לפרס ישראל, לאחר שזאב שטרנהל הוכרז כחתן פרס ישראל לחקר מדע המדינה.
פעילותו במזרח ירושלים

חלק מהונו הושקע ברכישת קרקעות במזרח ירושלים כדי ליישבן ביהודים. עד לשנת 1999 השקיע מעל 20 מיליון דולר בבנייה במזרח ירושלים.
בין השאר סייע ברכישת בתים וקרקעות ברובע המוסלמי והנוצרי בעיר העתיקה, בעיר דוד, בשייח' ג'ראח, במלון שפרד, בקדמת ציון שבשכונת אבו דיס, בישיבת בית אורות ובשכונות מעלות דוד ומעלה הזיתים. כמו כן סייע ברכישת קרקעות ומבנים בגוש עציון, בגוש קטיף וברמת הגולן.